"Krasnodar" jamoasining o‘zbekistonlik yarim himoyachisi Odil Ahmedov Yevropa ligasi doirasida "Gabala"ga qarshi kechgan g‘alabali uchrashuvdan keyin jurnalistlar bilan gaplashdi. - Biz har uch kunda maydonga tushmoqdamiz. Shu sababli charchoq alomatlari bor. Ikkinchi bo‘limda xotirjamroq o‘ynadik, shu sababli g‘alabaga erishdik. - Ikkinchi bo‘limda "Krasnodar" o‘yinida qandaydir tahlika sezildi. Natija uchun qo‘rqdingizmi?- Albatta, natija juda muhim. - O‘yin oldidan Oleg Kononov jamoa bu o‘yinda eng yaxshi sport formasida bo‘lishini aytgan edi. Bu so‘zni qanday tushunish mumkin? Murabbiy ko‘rsatmasini bajara oldingizmi?- Yaxshi sport formasida bo‘lishni istaymiz. Ammo yomg‘ir yaxshi o‘yin namoyish etishga xalal berdi, - deydi Ahmedov.